38. ΒΑΣΙΛΙΚΟΝ ΔΙΑΤΑΓΜΑ υπ' αριθ. 506 της 14 Ιουλ./8 Αύγ. 1969 (ΦΕΚ Α' 155) Περί συστάσεως, συνθέσεως κλπ. Υπηρεσιακού Συμβουλίου Βοηθητικού Διδακτικού Προσωπικού της Ανωτάτης Γεωπονικής Σχολής Αθηνών. Έχοντες υπ’όψιν :1)Το άρθρ. 14 (παρ. 1 και 2) του Α.Ν.553/1968 «περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων», 2)την γνώμην της Συνελεύσεως των Καθηγητών της Ανωτάτης Γεωπονικής Σχολής Αθηνών (Συνεδρία: 12.2.1969), 3)την υπ' αριθ. 365/14.5.69 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν : 1.Συνιστάται παρά τη Ανωτάτη Γεωπονική Σχολή Αθηνών, Υπηρεσιακόν Συμβούλιον Βοηθητικού Διδακτικού Προσωπικού εκ 5 τακτικών μελών μετ' ισαρίθμων αναπληρωματικών μελών, απάντων τακτικών καθηγητών της ανωτέρω Σχολής, οριζομένων δι' αποφάσεως του Υπουργού Εθνικής Παιδείας και Θρησκευμάτων μετά γνώμην της Σχολής. 2.Ο Γραμματεύς αυτού ορίζεται υπό του Πρυτάνεως δια πράξεως αυτού. 3.Η αρμοδιότης του Υπηρεσιακού Συμβουλίου Βοηθητικού Διδακτικού Προσωπικού της Ανωτάτης Γεωπονικής Σχολής Αθηνών, ανάγεται εις παν θέμα αφορών εις την υπηρεσιακήν κατάστασιν του ανωτέρω προσωπικού, εξαιρέσει των ευθέως υπό του Α.Ν.553/1968 ρυθμιζομένων θεμάτων. 4.Δια την λειτουργίαν του Συμβουλίου τούτου εφαρμόζονται κατ' αναλογίαν αι διατάξεις του Β.Δ.23/31.12.1955 «περί εφαρμογής του Υ.Κ. επί των υπαλλήλων N.Π.Δ.Δ.» ως αύται θέλουσιν εκάστοτε ισχύει δια το Υπηρεσιακόν Συμβούλιον Διοικητικού Προσωπικού της Ανωτάτης Γεωπονικής Σχολής Αθηνών. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 